**Anexa nr. 1 la contractul subsecvent nr. \_\_\_/\_\_\_\_\_\_\_\_**

**Proceduri de acces și securitate**

Furnizorul/Furnizorul/Executantul/Prestatorul este de acord ca Achizitorul să adopte în condiţiile legii şi prezentului contract, o serie de reglementări în legătură cu accesul şi securitatea în incinta aeroportului ***(,,Programul de securitate al Aeroportului Internațional Brasov – Ghimbav”)***. Furnizorul/Executantul/Prestatorul se obligă, în mod irevocabil, să respecte procedurile de acces şi securitate în mod corespunzător, în timp util şi în totalitate. Aceste proceduri de acces şi securitate pot comporta o serie de modificări aduse unilateral de achizitor sub condiţia ca modificările aduse acestora să fie notificate în scris Furnizorului/Executantului/Prestatorului cu cel puţin 10 (zece) zile calendaristice înainte de intrarea lor în vigoare.

De asemenea, Furnizorul/Executantul/Prestatorul trebuie să respecte prevederile art. 45, alin. 1 (coroborat cu art. 4, alin. 3 si art. 5, alin. 1) din OUG nr. 105/2001, aprobată prin Legea nr. 243/2002 cu modificările şi completările ulterioare, conform căruia orice activitate în punctele de trecere a frontierei de stat se poate desfăşura numai după obţinerea prealabilă a avizului din partea Inspectoratului General al Poliţiei de Frontieră.

Pentru obţinerea acestui aviz, Furnizorul/Executantul/Prestatorul îşi va întocmi un dosar care va cuprinde obligatoriu următoarele:

- cerere de solicitare a avizului;

- statutul societăţii (copie);

- certificatul de înregistrare fiscală (copie);

- certificatul de înmatriculare a firmei (copie);

- tabel nominal cu personalul ce urmează să lucreze în zona de competenţă şi datele de identificare ale acestora;

- tabel cu utilajele ce urmează să intre în zona de competenţă şi numerele de identificare ale acestora.

**Definiţii**

* ***Act de intervenţie ilicită:***  act produs în mod ilicit, cu intenţie, constând în:
  + violenţă împotriva unei persoane la bordul unei aeronave în zbor, dacă acel act poate să pericliteze siguranţa aeronavei respective;
  + distrugere a unei aeronave în serviciu sau provocarea de avarii unei astfel de aeronave, care o fac inaptă de zbor sau care îi pot periclita siguranţa în zbor;
  + amplasarea sau favorizarea amplasării într-o aeronavă în serviciu, prin orice mijloace, a unui dispozitiv sau unei substanţe care poate distruge acea aeronavă sau îi poate provoca avarii care să o facă inaptă de zbor ori care îi poate periclita siguranţa în zbor;
  + distrugere sau avariere a mijloacelor de navigaţie aeriană sau de intervenţie în operarea lor, dacă un asemenea act poate periclita siguranţa aeronavelor în zbor;
  + comunicare a unor informaţii despre care se ştie că sunt false, punând astfel în pericol siguranţa unei aeronave în zbor;
  + folosire ilegală şi în mod intenţionat a oricărui dispozitiv, substanţă sau armă:
* pentru îndeplinirea unui act de violenţă împotriva unei persoane, la un aeroport care deserveşte aviaţia civilă internaţională, care îi provoacă sau îi poate provoca rănirea gravă sau moartea;
* pentru distrugerea sau avarierea gravă a facilităţilor unui aeroport care deserveşte aviaţia civilă internaţională sau a aeronavelor care nu sunt în serviciu, dar sunt dispuse pe acel aeroport ori pentru întreruperea serviciilor aeroportului;
* ***Articole interzise:*** arme, explozivi sau alte dispozitive, articole sau substanţe periculoase care pot fi folosite pentru a comite un act de intervenţie ilicită care pune în pericol securitatea aviaţiei civile;
* ***Aviaţie civilă:*** orice operaţiune de transport aerian efectuată de o aeronavă civilă, excluzând operaţiunile efectuate de o aeronavă de stat menţionată la articolul 3 din Convenţia de la Chicago privind aviaţia civilă internaţională;
* ***Beneficiar:*** operator sau entitate care desfăşoară activităţi specifice în zonele de securitate ale aeroportului deţinătoare de permise de acces eliberate de administraţia aeroportuară pentru salariaţii proprii şi vehiculele din dotare;
* ***Control acces:*** aplicarea de mijloace prin care se poate preveni intrarea unor persoane şi/sau vehicule neautorizate ori a ambelor;
* ***Control aleatoriu continuu:*** controlul efectuat pe perioada întregii activităţi, control ce va fi efectuat în mod aleatoriu;
* ***Control de securitate:*** aplicarea unor mijloace tehnice sau de altă natură cu scopul de a identifica şi/sau detecta articolele interzise;
* ***Control antifraudă:*** ansamblul măsurilor de control şi verificare asupra legalităţii deţinerii şi scoaterii în zona non restricţionată din zonele restricţionate de securitate ale aeroportului a bunurilor aparţinând aeroportului, operatorilor şi entităţilor cu activitate pe aeroport;
* ***Entitate:*** o persoană, organizaţie sau întreprindere, alta decât un operator;
* ***Măsuri de securitate:*** aplicarea de mijloace prin care se poate preveni introducerea unor articole interzise;
* ***Operator:*** o persoană, organizaţie sau întreprindere angajată sau care se oferă să se angajeze într-o operaţiune de transport aerian;
* ***Program de securitate aeronautică*:** măsuri adoptate pentru protecţia aviaţiei civile, împotriva actelor de intervenţie ilicită;
* ***Personal aeroportuar:*** personalul aeroportului, operatorilor şi entităţilor cu activitate pe aeroport şi care utilizează un permis de acces emis de Aeroportul Internațional Brasov- Ghimbav R.A.
* ***Părţi critice ale zonelor de securitate cu acces restricţionat:*** orice parte a aeroportului în care pasagerii care pleacă, inclusiv bagajele de mână ale acestora, au acces, permanent sau temporar, după ce au fost supuşi controlului de securitate sau prin care, după ce au fost supuse controlului de securitate, bagajele de cală ale pasagerilor care pleacă pot să treacă sau pot fi păstrate, permanent sau temporar, dacă aceste bagaje nu au fost securizate;
* ***Securitate aeronautică:*** combinarea măsurilor şi resurselor umane şi materiale, menite să protejeze aviaţia civilă împotriva actelor de intervenţie ilicită care pun în pericol securitatea aviaţiei civile;
* ***Supraveghere de securitate:*** totalitatea formelor de supraveghere (prin observare directă, prin TVCI etc.) utilizate în scopul protecţiei aviaţiei civile împotriva actelor de intervenţie ilicită;
* ***Suprafaţă de mişcare:*** acea parte a unui aeroport folosită de aeronave pentru decolare, aterizare, rulaj sau deservire la sol şi care cuprinde zona de manevră şi platformele;
* ***Utilizator:*** persoană fizică care desfăşoară activităţi specifice în zonele restricţionate de securitate ale aeroportului, care are un contract de muncă legal încheiat cu un beneficiar şi care este titularul unui permis de acces eliberat de Aeroportul Internațional Brasov- Ghimbav R.A.
* ***Vehicul:*** sistemul mecanic care se deplasează pe drum, cu sau fără mijloace de autopropulsare, utilizat în mod curent pentru transportul de persoane şi/sau bunuri ori pentru efectuarea de servicii sau lucrări;
* ***Verificarea antecedentelor (background check):*** verificarea înregistrată a identităţii unei persoane, inclusiv a cazierului său judiciar, ca parte a evaluării dacă respectiva persoană este abilitată să pătrundă neînsoţită în zonele de securitate cu acces restricţionat;
* ***Zone non-restricţionate:*** acele zone ale unui aeroport, inclusiv terenurile şi clădirile adiacente sau porţiuni ale acestora din afara zonei de operaţiuni aeriene;
* ***Zone cu acces limitat:*** zone în care se desfăşoară activităţi vitale pentru realizarea în siguranţă a operaţiunilor aviaţiei civile şi în care accesul este permis pe baza controlului documentelor de acces;
* ***Zone de securitate cu acces restricţionat:*** acea parte din zona de operaţiuni aeriene în care, pe lângă faptul că accesul este restricţionat, se aplică şi alte standarde de securitate aeronautică;
* ***Zone de securitate:*** zonele unui aeroport, clădiri sau facilităţi definite prin programul de securitate al aeroportului;
* ***Zona de operaţiuni aeriene:*** zona de circulaţie a unui aeroport, terenurile şi clădirile adiacente sau porţiuni din acestea, la care accesul este restricţionat;
* ***Zonă demarcată:*** o zonă care este separată prin controlul accesului fie de alte zone de securitate cu acces restricţionat, fie, în cazul în care chiar zona demarcată este o zonă de securitate cu acces restricţionat, de alte zone de securitate cu acces restricţionat ale unui aeroport si in care se aplica masuri alternative de securitate.

**Abrevieri:**

* **AACR** – Autoritatea Aeronautică Civilă Română;
* **AIBG –** Aeroportul Internațional Brasov- Ghimbav;
* **ASA** – Agent de Securitate Aeroportuară;
* **PCZSAR** – Părţi critice ale ZSAR;
* **SPF** – Sector Poliţie de Frontieră;
* **PNSA** – Programul Naţional de Securitate Aeronautică;
* **PSA-AIBG** – Programul de Securitate Aeroportuară al **AIBG;**
* **SSAT** – Structura Specializată Antiteroristă din cadrul SRI;
* **SSSA**- Șef Serviciu Securitate Aeroportuară
* **ZSAR** – Zone de securitate cu acces restricţionat;
* **ZOA**- Zona de operațiuni aeriene AIBG

Pentru a i se permite accesul în zonele de securitate ale aeroportului, personalul Furnizorului/Executantului/Prestatorului care furnizează/execute/prestează produse/lucrări/servicii la Aeroportul Internațional Brasov- Ghimbav R.A.,trebuie să se legitimeze la punctele de control al aeroportului cu legitimația de vizitator, emisă de administraţia aeroportuară, ce trebuie ţinută la loc vizibil, **pe toată perioada în care utilizatorul se află în zonele de securitate cu acces restricționat (ZSAR).**

- cererile scrise sunt aprobate de către directorul general al LRBVși analizate de Seful SSA/înlocuitorul legal al acestuia, care va stabili dacă există motive întemeiate pentru emiterea legitimației şi dacă persoanele pentru care se solicită accesul îndeplinesc condiţiile minimale, stabilite de administraţia **AIBG**, pentru eliberarea documentelor de acces;

- efectuarea unor verificări, la cerere, de către organele de poliţie sau, după caz, de către serviciile de informaţii.

Administraţia **AIBG** are autoritatea:

* de a decide zonele în care se permite accesul (în funcţie de atribuţiile de serviciu ale utilizatorului);
* de a nu elibera legitimații persoanelor care nu îndeplinesc cerinţele de securitate aeronautică;
* de a aplica sancțiuni în cazul abaterilor de la regulile de acces în zonele de securitate ale aeroportului;
* de a inspecta vizual legitimațiile, pentru a se verifica dacă acestea sunt valabile şi corespund identităţii deţinătorului.

**Legitimații de acces tip “VIZITATOR”**

Accesul în ZOA sau PCZSAR ale aeroportului, pentru alte persoane decât cele care deţin o legitimaţie de aeroport validă, se face în baza unor legitimații de acces ocazional tip “VIZITATOR”. Aceste legitimații sunt nenominale, netransmisibile şi au valabilitate de 24 de ore.

Legitimațiile de acces tip „VIZITATOR” asigură accesul ocazional numai cu însoţire autorizată. Se poate asigura 1 însoțitor autorizat la maxim 6 persoane.

Legitimațiile de acces tip „VIZITATOR” sunt proprietatea **AIBG** şi se eliberează de **ASA** în punctul de control acces (din terminalul administrativ sau din terminalul de pasageri), astfel:

* + - După aprobarea de către Directorul General sau Șeful Serviciului de Securitate a solicitării scrise transmisă conducerii aeroportului cu **2 zile lucrătoare** înainte. Solicitarea de acces trebuie să cuprindă cel puţin:
* natura activităţilor pentru care se solicită accesul şi zonele aeroportuare unde se vor desfăşura acestea;
* data şi intervalul orar de desfăşurare a activităţilor;
* datele de identificare ale persoanelor (nume, prenume, seria şi nr. actelor de identitate, CNP-urile persoanelor) şi vehiculelor (marca, culoarea şi nr. de înmatriculare), precum și o fotografie cu partea din față a autovehicolului în cauză.
* în cazul în care informațiile prezentate mai sus nu sunt trecute pe cererea de acces, atunci se va contacta unititatea solicitantă pentru a fi obținute toate detalile.
  + - După completarea unui **formular de securitate** (numai pentru zonele de securitate cu acces restricţionat) care cuprinde datele de identificare a persoanei (nume, prenume, seria şi numărul actului de identitate, cod numeric personal, adresa, telefon, etc.), scopul vizitei şi declaraţia de asumare a răspunderii.
    - Numai dacă se asigură însoțitor autorizat.

Legitimațiile de acces tip “**VIZITATOR**” se eliberează numai personalului autorizat care asigură însoţirea. Acesta este obligat să semneze în registrul de primire a legitimațiilor de acces și are responsabilitatea returnării legitimațiilor după terminarea activităţii.

Legitimațiile de acces tip „VIZITATOR” nu pot fi eliberate decât pentru activităţi ocazionale desfăşurate în zonele de securitate ale aeroportului. În cazul în care, în urma verificărilor, se constată că un utilizator al unei legitimații tip „VIZITATOR” desfăşoară alte activităţi decât cele pentru care s-a solicitat accesul, legitimația va fi reţinută iar persoana respectivă va fi scoasă în zona nerestricţionată a aeroportului pierzându-şi definitiv dreptul de a mai intra într-o zonă de securitate a aeroportului.

Legitimațiile de acces tip „VIZITATOR” nu vor fi eliberate pentru personalul aeroportuar care, din terțe motive, nu are asupra sa la intrarea în serviciu legitimația de acces\*. În astfel de cazuri, **ASA** din punctul de control acces nu va permite accesul persoanei respective și va informa șeful ierarhic al persoanei respective și SSSA.

\* În cazuri excepționale, când este absolut necesară prezența imediată la locul de muncă a persoanei care nu are asupra sa legitimația de acces, prin intermediul șefului ierarhic a persoanei respective se va lua legătura cu SSSA, care poate aproba intrarea persoanei în baza unei legitimații tip vizitator.

Dreptul de acces al vizitatorilor se retrage în următoarele cazuri:

1. nu sunt respectate indicațiile date de către însoțitorul autorizat;
2. accesează alte zone decât cele pentru care a fost aprobat accesul;
3. desfășoară alte activități decât cele aprobate de administrația aeroportuară;
4. afișează un comportament violent, antisocial și limbaj vulgar;
5. este sub influența băuturilor alcoolice, a substanțelor stupefiante/halucinogene.

**Emiterea permiselor de acces pentru vehicule**

1. Administraţia **AIBG** are autoritatea:

* de a decide zonele în care se permite accesul;
* de a nu elibera permise vehiculelor care nu îndeplinesc cerinţele procedurale;
* de a aplica costurile asociate în legătură cu abaterile de la regulile de acces în zonele de securitate ale aeroportului.

1. Numărul permiselor de acces pentru vehicule va fi limitat la minimul necesar, în scopul asigurării securităţii activităţilor de aviaţie civilă şi evitării aglomerărilor în zona de operaţiuni aeriene, mai ales pe suprafaţa de mişcare.
2. Solicitările pentru emiterea, preschimbarea sau orice alte modificări referitoare la permisele pentru autovehicule care au depăşit 30 de zile de la depunere din motive neimputabile administraţiei aeroportuare vor fi clasate, pentru emitere/reînnoire fiind necesară o nouă solicitare.
3. Documentaţia aferentă acestor solicitări va putea fi returnată beneficiarului sau, după caz, anexată la noua solicitare.
4. Emiterea permisului se face după o perioadă de maxim **20 zile** lucrătoare de la data depunerii documentelor necesare, numai dacă se îndeplinesc toate condiţiile necesare.
5. Pentru ridicarea permiselor pentru vehicule beneficiarii vor comunica, în scris, **AIBG** persoanele autorizate să ridice aceste permise.
6. Ridicarea permisului se face de către persoanele autorizate, nominalizate de beneficiar, după prezentarea documentului de identificare (CIP, CI sau paşaport), şi predarea vechiului permis, dacă pentru vehiculul respectiv a fost emis un permis anterior. Persoana autorizată trebuie să semneze în registrul de evidenţă pentru primirea permisului.
7. Administraţia aeroportuară nu va emite simultan mai multe permise pentru acelaşi vehicul.
8. Neîndeplinirea uneia sau mai multora din cerinţele necesare emiterii permiselor pentru vehicule poate justifica refuzul administraţiei **AIBG** de a elibera permisul solicitat.
9. Înainte de a li se permite accesul în zonele de securitate cu acces restricţionat ale aeroportului, **ASA** verifică vehiculele dacă posedă permise de acces valabile şi vor fi supuse examinării de securitate de către personalul **SAT**.
10. La intrarea pe suprafața de mișcare vehiculele vor fi verificate dacă corespund normelor de siguranţă, de către personalul autorizat din cadrul **Direcției Operaționale**.

**Permise de acces pentru vehicule.**

Permisele pentru vehicule emise pentru **AIBG** sunt de 2 tipuri:

* + - * Permise de acces tip **“PERMANENT”** se emit pentru vehiculele proprii, precum şi pentru cele aparţinând instituţiilor statului, operatorilor şi entităţilor care desfăşoară activităţi permanente în cadrul AIBG;
      * Permise temporare de acces tip **“PROVIZORIU”**: se emit vehiculelor aparţinând instituţiilor statului, operatorilor şi entităţilor care desfăşoară activităţi temporare pe suprafaţa de mişcare a **AIBG** pentru o perioadă de 24h.

**Regimul articolelor interzise (accesul cu articole interzise)**

Accesul în **PCZSAR** cu articole interzise este permis în baza autorizaţiei aprobată de către administraţia **AIBG. Este interzisă inserarea unor înscrisuri suplimentare în conţinutul tipizatului (se vor bifa doar articolele prevăzute în tipizat)**.

Transmiterea solicitărilor de autorizare către SSSA se face cu cel puţin **10 zile lucrătoare** înainte de data la care se solicită introducerea articolelor interzise (în cazul **autorizărilor permanente)** şi cu cel puţin **2 zile lucrătoare (**în cazul **autorizărilor temporare)**.

Toate solicitările de autorizare se vor transmite **în original**, cu respectarea termenelor menţionate anterior.

La punctele de control de securitate, există liste care indică ce persoane sunt autorizate să transporte un anumit (anumite) articol(e), menționând articolul/articolele specific/specifice.

Administrația aeroportuară, respectiv SSSA, își rezervă dreptul de a nu da curs solicitărilor de autorizare privind introducerea articolelor interzise dacă nu se justifică necesitatea acestora în PCZSAR.

Articolele interzise aflate în PCZSAR, care sunt necesare desfășurării activităților operaționale, vor fi menținute în locații închise, unde accesul este permis doar persoanelor autorizate să utilizeze aceste articole.

În cazul în care SSA constată nerespectări în regimul de utilizare al articolelor interzise gestionate de personal aeroportuar, se va retrage dreptul de introducere/utilizare pentru respectiva persoană și va fi informat șeful ierarhic superior.

**Controlul accesului, regimul articolelor interzise, abaterile și sancțiunile de la regulile de acces în aeroport sunt descrise în ”Regulamentul de acces în cadrul Aeroportului Internațional Brașov - Ghimbav R. A.”, regulament care va fi pus la dispoziția Furnizorului/Executantului/Prestatorului.**

**Achizitor, Furnizor/Executant/Prestator,**

**Aeroportul Internațional Brașov - Ghimbav R. A. SC \_\_\_\_\_\_\_\_\_\_\_\_\_\_ SRL**

Director general

Stefan Daniel MICU

Sef SSA

Ion Dan ROȘU