Anexa nr. 2 la contractul subsecvent nr. \_\_\_\_ din\_\_\_\_\_\_\_\_\_\_

**RESPONSABILITĂŢI PRIVIND SECURITATEA ŞI SĂNĂTATEA ÎN MUNCĂ ŞI PROTECŢIA MEDIULUI PENTRU PRESTAREA DE SERVICII ÎN ÎNCINTA RA AEROPORTUL INTERNAŢIONAL BRAȘOV - GHIMBAV**

**Art.I** Executantul/Prestatorul este obligat să îşi organizeze activitatea şi să asigure resursele umane şi tehnico-materiale astfel încât, încă înainte de începerea propriu-zisă a derulării contractului, să prevină prin eliminare, diminuare şi/sau control riscurile de accidentare sau îmbolnăvire profesională respectiv de poluare, cu impact asupra personalului propriu, a personalului AEROPORTULUI INTERNAŢIONAL BRAȘOV - GHIMBAV şi/sau mediului aeroportuar.

Executantul/Prestatorul are următoarele obligații cu privire la proprii angajați:

* Să asigure securitatea şi sănătatea lucrătorilor în toate aspectele legate de muncă;
* Prevenirea riscurilor profesionale;
* Informarea şi instruirea lucrătorilor;
* Asigurarea cadrului organizatoric şi a mijloacelor necesare securităţii şi sănătăţii în muncă.
* Să asigure evaluarea riscurilor pentru securitatea şi sănătatea angajaţilor în vederea întocmirii planului de prevenire şi protecţie compus din măsuri tehnice, sanitare şi organizatorice (vezi Anexa 7 din H.G. 1425/2006);
* Să elaboreze instrucţiuni proprii de securitate a muncii ţinând seama de particularităţile activităţilor şi ale locurilor de muncă;
* Să asigure informarea fiecărei persoane, anterior angajării, asupra riscurilor la care aceasta va fi expusă la locul de muncă;
* Să angajeze numai persoane care, în urma controlului medical şi verificării aptitudinilor psihoprofesionale, corespund sarcinilor de muncă pe care urmează să le execute (ex: lucrul la înălțime); să asigure controlul medical periodic;
* Comunicarea, cercetarea, înregistrarea şi raportarea evenimentelor intră strict în obligațiile Executantul/Prestatorului, care va informa responsabilul desemnat SSM din LRBV de îndată de orice eveniment, incident, accident. În acest sens, Executantul/Prestatorul va semna convenția pe linie de SSM înaintată de beneficiar, anterior începerii activității în A.I.B.G.;
* Să verifice, înainte de începerea activității zilnice, starea fizico-psihică a fiecărui angajat propriu și să nu permită desfașurarea activității de către angajat dacă starea acestuia nu permite;
* Să asigure desfașurarea activității angajaților proprii în funcție de condițiile de vreme caniculară sau de frig, conform obligațiilor legale privind pe angajator;
* Să oprească imediat activitatea la solicitarea întemeiată a responsabilului SSM din AIBG;
* Pune la dispoziția reprezentantului desemnat SSM din aeroport, copii după fișele de instruire SSM în maxim 10 de zile de la semnarea contractului.

**Art. II** Executantul/Prestatorul este obligat să asigure, conform prevederilor legale în vigoare, înainte de începerea şi în timpul prestării serviciilor/lucrărilor, informarea, instruirea, autorizarea şi dotarea salariaţilor proprii pentru a preveni producerea de evenimente de muncă şi de mediu.

**Art. III** Înainte de începerea propriu-zisă a derulării contractului, Executantul/Prestatorul este obligat să înainteze lista lucrătorilor implicaţi în derularea contractului. Această obligație este valabilă și în cazul fluctuației de personal intervenită în cursul derularii contractului.

**Art. IV** AEROPORTUL INTERNAŢIONAL BRAȘOV - GHIMBAV RA, conform obligaţiilor sale legale privind sănătatea şi securitatea în muncă asigură informarea salariaţilor Executantul/Prestatorului, implicaţi în prestarea serviciilor contractate, privind riscurile specifice asociate sănătăţii şi securităţii în muncă şi protecţiei mediului generate de activitatea Achizitorului.

**Art. V** Executantul/Prestatorul serviciilor are obligaţia de a asigura instruirea lucrătorilor. Nu este permisă Executantul/Prestatorului începerea oricăror activităţi ce implică riscuri de muncă şi sau de mediu în perimetrul aeroportuar, înainte de finalizarea instruirii lucrătorilor implicati în derularea contractului, conform prevederilor art. IV.

**Art.VI** Executantul/Prestatorul serviciilor este obligat să îşi organizeze şi să desfăşoare activităţile stabilite contractual astfel încât să prevină producerea de evenimente de muncă sau de mediu, în conformitate cu prevederile legale în vigoare.

**Art.VII.** În situaţia în care serviciile prestate intră sub incidenţa prevederilor HG nr. 300/2006 cu modificările şi completările ulterioare, Executantul/Prestatorul este obligat să respecte prevederile cuprinse în planul de securitate şi sănătate în muncă, planul propriu de sănătate şi securitate în muncă, dosarul de intervenţii ulterioare şi registrul de coordonare.

**Art.VIII.** În situaţia descrisă la art. IX, AEROPORTUL INTERNAŢIONAL BRAȘOV - GHIMBAV RA, în calitate sa de Achizitor, deleagă toate obligaţiile şi responsabilităţile sale legale, ce decurg din aplicarea prevederilor HG. 300/2006 cu modificările şi completările ulterioare, către Prestator.

**Art.IX** Executantul/Prestatorul serviciilor are obligaţia să asigure gestiunea corespunzătoare a deşeurilor generate ca urmare a derulării contractului / comenzii pornind de la identificarea, evidenţa, colectarea selectivă, depozitarea temporară (maxim 14 zile), tratarea şi transportul, valorificarea, eliminarea deşeurilor generate de activităţile derulate conform prevederilor contractuale şi în conformitate cu prevederile legale în vigoare, pe cheltuiala sa. **Deşeurile rezultate în urma serviciilor (piese schimb inlocuite, consumabile, etc) vor fi preluate de către prestator, pe cheltuiala sa, cu respectarea legislaţiei privind deșeurile, după notificarea beneficiarului.**

**Art.X.** Executantul/Prestatorul are responsabilitatea privind ţinerea evidenţei gestiunii deşeurilor rezultate din derularea activităţilor contractate. Fişele privind deşeurile generate ca urmare a prestării serviciilor/lucrărilor contractate, respectiv tipurile, cantităţile, modul de colectare, stocare şi eliminare vor fi întocmite conform prevederilor legale în vigoare şi transmise ori de câte ori este nevoie către AEROPORTUL INTERNAŢIONAL BRAȘOV - GHIMBAV RA.

**Art.XI** Depozitarea temporară a deşeurilor generate de Executantul/Prestatorul ca urmare a prestării serviciilor/lucrărilor contractate, se va face pe categorii şi numai în recipiente proprii conforme prevederilor legale şi spaţii corespunzător amenajate, spaţii stabilite de comun acord cu reprezentanţii abilitaţi ai AEROPORTULUI INTERNAŢIONAL BRAȘOV - GHIMBAV RA. În situaţia modificării / extinderii locurilor de muncă şi implicit a volumului / tipului de deşeuri, Executantul/Prestatorul va informa AEROPORTUL INTERNAŢIONAL BRAȘOV - GHIMBAV RA pentru stabilirea cerinţelor actualizate privind locaţia, recipientele, etc., după caz.

**Art.XII** Executantul/Prestatorul serviciilor este obligat să notifice, AEROPORTUL INTERNAŢIONAL BRAȘOV - GHIMBAV RA, pe baza documentaţiei întocmite privind prestarea serviciilor / lucrărilor contractate, cuprinzând şi Fişele tehnice de securitate, utilizarea, depozitarea, transportul substanţelor periculoase pentru securitatea şi sănătatea în muncă a salariaţilor respectiv protecţia mediului aeroportuar pentru respectarea prevederilor legale în vigoare.

**Art.XIII** Executantul/Prestatorul are obligaţia să asigure şi să intervină de urgenţă cu materiale biodegradabile proprii pentru reducerea efectelor poluărilor accidentale generate ca urmare a prestării serviciilor /lucrărilor contractate. Orice despăgubire intervenită va avea la baza principiul **poluatorul plătește**.

**Art. XIV** Executantul/Prestatorul este obligat să asigure, pe cheltuiala proprie, dotarea în cantităţi suficiente de echipamente individuale de muncă respectiv de protecţie (inclusiv de înaltă vizibilitate), conforme şi certificate potrivit prevederilor legale, pentru toţi salariaţii utilizaţi pe toată durata prestării serviciilor astfel încât să prevină producerea accidentelor de muncă şi/sau îmbolnăvirilor profesionale.

**Art.XV** În cazul producerii unor evenimente de muncă şi/sau de mediu, Executantul/Prestatorul este obligat să ia urgent măsurile necesare pentru a gestiona, conform prevederilor legale, situaţia la faţa locului pentru a nu mai produce alte evenimente şi pentru a limita efectele situaţiei create inclusiv de întocmire a notei de constatare la faţa locului.

**Art.XVI** Executantul/Prestatorul este obligat să anunţe de urgenţă reprezentanţii abilitaţi ai AEROPORTULUI INTERNAŢIONAL BRAȘOV - GHIMBAV RA privind situaţia de muncă şi/sau de mediu generată şi măsurile luate, punând la dispoziţie toate informaţiile de care dispune.

**Art.XVII** Evenimentele de mediu şi / sau de muncă ce afectează salariaţii AEROPORTULUI INTERNAŢIONAL SIBIU BRAȘOV - GHIMBAV şi / sau mediul aeroportuar şi produse ca urmare a prestării serviciilor contractate, dar nefăcând obiectul anchetei autorităţilor împuternicite a statului, vor fi cercetate de o comisie mixtă numită şi condusă de AEROPORTUL INTERNAŢIONAL BRAȘOV - GHIMBAV RA în care vor fi cooptaţi şi reprezentanţi ai Executantul/Prestatorului, urmând ca măsurile dispuse să fie implementate de urgenţă pentru a preveni evenimente similare.

**Art.XVIII** Executantul/Prestatorul răspunde de daunele produse AEROPORTULui INTERNAŢIONAL BRAȘOV - GHIMBAV RA ca urmare a neorganizării şi/sau desfăşurării necorespunzătoare a activităţii contractate respectiv a nerespectării prevederilor legale în vigoare pentru sănătatea şi securitatea în muncă respectiv a protecţiei mediului.

**Art.XIX.** Executantul/Prestatorul se asigură că va respecta legislația în vigoare și va lua toate măsurile necesare încât personalul propriu a fost instruit cu privire la măsurile de prevenire și control a răspandirii SAR-CoV-2 sau a altor cazuri de boală contagioasă.

Securitatea si Sanatatea Muncii: Furnizor/prestator/executant

Ion-Dan Roșu / Compartiment SSM\_AIBG SC \_\_\_\_\_\_\_\_\_\_\_\_\_\_\_ SRL/SA