**CLAUZE CONTRACTUALE GDPR**

1. **CAPITOLUL \_ CLAUZE GENERALE REFERITOARE LA PROTECȚIA DATELOR CU CARACTER PERSONAL (varianta 1)**

Art. 1 În vederea asigurării măsurilor privind protecția datelor cu caracter personal ale salariaților/clienților Beneficiarului la care Prestatorul are acces în activitatea de prestare a serviciilor stabilite prin prezentul Contract, având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și ale legislației naționale, părțile contractante convin următoarele:

1. Prestatorul transmite beneficiarului lista cu persoanele desemnate/autorizate din partea sa să presteze serviciile ce fac obiectul prezentului contract.

2. Prestatorul poate subcontracta de la un terț o parte din serviciile pe care trebuie să le presteze numai după primirea în prealabil a unui acord scris din partea Beneficiarului. În contractul încheiat cu subcontractantul, prestatorul trebuie să includă clauze prin care să se asigure că subcontractantul îndeplinește cerințele prevăzute de Regulamentul 2016/679 pentru prelucrarea datelor cu caracter personal la care acesta are acces în cadrul prestării serviciilor subcontractate.

3. În cazul în care Prestatorul subcontractează de la un terț o parte din serviciile pe care trebuie să le presteze, trebuie să transmită beneficiarului lista cu persoanele desemnate/autorizate de terțul subcontractant să presteze serviciile subcontractate.

4. Modificările aduse listelor cu persoanele desemnate/autorizate să presteze serviciile contractate/subcontractate se comunică Beneficiarului, anterior realizării modificărilor respective, iar Beneficiarul are dreptul de a formula obiecțiuni cu privire la propunerile de modificare.

5. Prestatorul și subcontractanții săi prelucrează datele cu caracter personal ale salariaților/clienților beneficiarului în cadrul prestării serviciilor ce fac obiectul prezentului Contract în baza instrucțiunilor Beneficiarului care are calitatea de operator de date cu caracter personal. În situația în care Prestatorul considera că o astfel de instrucțiune încalcă prevederile naționale sau europene în materia protecției datelor cu caracter personal, comunică imediat Beneficiarului punctul său de vedere asupra acestui aspect.

6. Beneficiarul are obligația de a întocmi și transmite Prestatorului instrucțiunile menționate la pct.5, în timp util/în termen de 5 zile de la semnarea Contractului, astfel încât să se asigure prestarea corespunzătoare a serviciilor.

7. Prestatorul ia măsurile necesare pentru a se asigura ca persoanele, autorizate de el sau de subcontractorii săi să prelucreze date cu caracter personal în cadrul prestării serviciilor care fac obiectul prezentului Contract, s-au angajat să respecte reguli de confidențialitate adecvate.

8. Prestatorul și subcontractorii săi au implementate măsuri tehnice și organizatorice în vederea asigurării unui nivel de securitate corespunzător riscurilor prelucrării de date cu caracter personal în cadrul prestării serviciilor care fac obiectul prezentului Contract și poate face dovada existenței acestora la solicitarea Beneficiarului.

9. În raport cu datele cu caracter personal prelucrate în cadrul prestării serviciilor care fac obiectul prezentului Contract, Prestatorul oferă asistență Beneficiarului pentru îndeplinirea obligațiilor de asigurare, pentru persoanele ale căror date sunt prelucrate, a dreptului la acces la date, la informare, la rectificare și ștergere, la restricționarea prelucrării, la portabilitate și la opoziție.

10. În raport cu datele cu caracter personal prelucrate în cadrul prestării serviciilor care fac obiectul prezentului Contract, Prestatorul oferă asistența Beneficiarului pentru îndeplinirea obligațiilor de notificare a Autorității Naționale pentru Protecția Datelor cu Caracter Personal în cazul încălcării securității datelor, informarea persoanei vizate cu privire la încălcarea securității datelor cu caracter personal și în ceea ce privește evaluarea impactului asupra protecției datelor cu caracter personal.

11. La solicitarea Beneficiarului, Prestatorul șterge sau returnează toate datele cu caracter personal după încetarea furnizării serviciilor de prelucrare și elimină copiile existente.

12. În raport cu datele cu caracter personal prelucrate în cadrul prestării serviciilor care fac obiectul prezentului Contract, Prestatorul pune la dispoziția Beneficiarului toate informațiile necesare pentru a demonstra respectarea obligațiilor referitoare la protecția datelor cu caracter personal, permite desfășurarea auditurilor și a inspecțiilor efectuate de Beneficiar sau de un auditor desemnat de acesta și contribuie la realizarea acestora.

13. Beneficiarul are dreptul de a solicita Prestatorului (și subcontractanților acestuia) documente justificative cu privire la îndeplinirea măsurilor de asigurare a măsurilor privind protecția datelor cu caracter personal, în cadrul prestării serviciilor care fac obiectul prezentului Contract.

14. Comunicarea instrucțiunilor și a altor documente între Părți se face în conformitate cu prevederile Cap. ”Comunicări” din prezentul Contract.

1. **CAPITOLUL \_ CLAUZE GENERALE REFERITOARE LA PROTECȚIA DATELOR CU CARACTER PERSONAL (varianta 2)**

Art.1 Prestatorul colectează și prelucrează datele personale ale Beneficiarului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

Art.2 În procesul de prelucrare a datelor cu caracter personal, Prestatorul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (Regulamentul General privind Protecția Datelor) și ale legislației naționale.

Art.3 Scopul prelucrării: Datele cu caracter personal ale Beneficiarului, comunicate în cadrul prezentului contract, vor fi prelucrate de Prestator în scopul executării prezentului contract la care Beneficiarul este parte contractantă.

Art.4 Datele cu caracter personal colectate și prelucrate în vederea executării prezentului contract sunt urmatoarele: (de ex.: nume si prenume, adresa, serie și numar carte de identitate, cod numeric personal, numar de telefon/fax, adresa de poștă electronică, cont bancar).

Art.5 Datele personale ale Beneficiarului, comunicate în cadrul prezentului contract, pot fi comunicate de Prestator instituțiilor publice, în conformitate cu obligațiile legale care îi revin acestuia.

Art.6 Prestatorul asigură dreptul Beneficiarului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

Art.\_ Datele personale ale Beneficiarului sunt prelucrate de către Prestator pe durata de executare a contractului şi vor fi stocate în conformitate cu prevederile legale referitoare la arhivarea documentelor.

Art \_Părțile contractuale se vor informa și notifica reciproc cu privire la orice încălcare a securității prelucării datelor cu caracter personal, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) nr. 679/2016.

**3. CAPITOLUL \_** **CLAUZE GENERALE REFERITOARE LA PROTECȚIA DATELOR CU CARACTER PERSONAL (varianta 3)**

Art \_Colectarea, prelucrarea și stocarea/arhivarea datelor cu caracter personal se vor realiza în

conformitate cu prevederile Regulamentului nr. 679/2016, precum și cu respectarea legislației naționale în materie, realizării scopului contractului, precum și în scop statistic.

Art \_ Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

Art. \_Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

Art \_ Părțile contractuale vor asigura potrivit propriilor atribuții și competențe instituționale toate

condițiile tehnice și organizatorice pentru păstrarea confidențialității, integrității și disponibilității datelor cu caracter personal.

Art \_Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract subscevent, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) nr. 679/2016.

Art \_ Părțile contractuale, prin reprezentații desemnați să prelucreze datele cu caracter personal în executarea scopului principal sau secundar al prezentului contract, vor întocmi evidențele activităților de prelucrare, conform art. 30 din Regulementul (UE) nr. 679/2016, respectiv vor obţine consimțământul persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

**4.** **CAPITOLUL \_ CLAUZE GENERALE REFERITOARE LA PROTECȚIA DATELOR CU CARACTER PERSONAL. CONFIDENŢIALITATE (varianta 4)**

**Art.\_** (1) Prestatorul are obligaţia de a păstra şi asigura confidenţialitatea informaţiilor şi/sau documentelor aflate/primite de la achizitor şi despre care a luat la cunoştinţă cu ocazia derulării prezentului contract.

(2) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

(3) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

**Art.\_**  O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă;

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire;

c) partea contractantă a fost obligată în mod legal să dezvăluie informaţia.

**Art.\_** Prestatorul colectează și prelucrează datele personale ale Beneficiarului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

**Art\_** În procesul de prelucrare a datelor cu caracter personal, Prestatorul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (Regulamentul General Privind Protecția Datelor - RGPD) și ale legislației naționale.

**Art.\_** Scopul prelucrării: Datele cu caracter personal ale Beneficiarului, comunicate în cadrul prezentului contract, vor fi prelucrate de Prestator în scopul executării prezentului contract la care Beneficiarul este parte contractantă.

**Art.\_** Categorii de date: Datele cu caracter personal colectate și prelucrate în vederea executării prezentului contract sunt urmatoarele: (de ex.:nume si prenume, adresa, serie și numar carte de identitate, cod numeric personal, numar de telefon/fax, adresa de poștă electronică, cont bancar).

**Art.\_** Datele personale ale Beneficiarului, comunicate în cadrul prezentului contract, pot fi comunicate de Prestator instituțiilor publice, în conformitate cu obligațiile legale care îi revin acestuia.

**Art.\_** În situația în care este necesară prelucrarea datelor personale ale Beneficiarului, Prestatorul va informa Beneficiarul și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

**Art.\_** Prestatorul asigură dreptul Beneficiarului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

**Art.\_** Datele personale ale Beneficiarului sunt păstrate de către Prestator pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

**Art.\_** Prestatorul va considera toate documentele şi informaţiile care îi sunt puse la dispoziţie referitoare la prezentul contract confidenţiale şi nu va publica sau divulga niciun element al prezentului contract fără acordul scris, prealabil al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

**Art.\_** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice activitate care intră în conflict cu obligaţiile sale faţă de achizitor, conform prezentului contract.

**Temei legal**

* Regulamentul nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE;
* Legea nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European.